Irina se ring lyk nes Kate s'n | SARIE
FOTO Instagram / @irinashayk	20 Desember 2016
Irina se ring lyk nes Kate s’n	deur SARIE.com-span
Eers is sy swanger en nou … Is die Victoria’s Secret-model Irina Shayk verloof aan die Oscar-benoemde Bradley Cooper? Die paartjie is berug vir hul privaatheid en praat nie maklik oor hul verhouding nie. Maar Irina is onlangs met ’n rots aan haar ringvinger gewaar, berig Vogue.
Irina se ring bestaan uit ’n dun bandjie met ’n ovaalvormige smaragsteen wat omring is met diamante. Dit lyk nes die ring van die hertogin van Cambridge, Kate Middleton. Kate s’n bevat net ’n blou saffier pleks van ’n smarag.
Kyk net dié twee ringe:
Irina se ring
FOTO Twitter / @ELLEMagazine
Kate se ring
A photo posted by Kensington Palace (@kensingtonroyal) on Jul 22, 2015 at 2:46am PDT
Irina het vroeër vanjaar met ’n bababoep op die loopplank verskyn, nogal by die Victoria’s Secret Fashion Show van alle plekke.
Volgens E! News was Irina se babamagie duidelik sigbaar op die glanstapyt vóór die modevertoning. Maar al die uitrustings tydens die vertoning het haar magie gedeeltelik bedek.
Irina en Bradley het in 2015 begin uitgaan kort nadat sy haar verhouding met die sokkerster Cristiano Ronaldo beëindig het.
Uitgevang: Prins George maak al sy presente oop
Trends kom en gaan. Verlede week het ons gepraat oor wolkeiers, nou praat ons oor avolatte. Jy lees reg! Jou latte word letterlik in ’n avokado bedien. Hier by SARIE is ons mal oor avokados, maar dis ’n vreemde enetjie. Op Instagram …